ΓΡΑΠΤΗ ΕΡΩΤΗΣΗ E-2710/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Η μετάβαση στο ευρώ και η παραοικονομία

1. Θα μπορούσε η Επιτροπή να αναφέρει τις πιο πρόσφατες εκτιμήσεις, της ίδιας, ακαδημαϊκών ερευνητών, ή του Διεθνούς Νομισματικού Ταμείου, σχετικά με το μέγεθος της παραοικονομίας σε κάθε κράτος μέλος;

2. Τι επιπτώσεις θα έχει για την παραοικονομία η ανταλλαγή των εθνικών χαρτονομισμάτων με ευρώ σε κάθε κράτος μέλος;

3. Τι οικονομικά φαινόμενα ενδέχεται να παρουσιαστούν, συμπεριλαμβανομένης της παραμόρφωσης των νομισματικών δεικτών;

Απάντηση του κ. Solbes Mira εξ ονόματος της Επιτροπής

(11 Οκτωβρίου 2000)

1. Υπενθυμίζεται ότι πολυάριθμες πράξεις δεν καταγράφονται στις στατιστικές έρευνες για διάφορους, καθ' όλα νομότυπους, λόγους (εξαιρέσεις, ελάχιστο όριο δηλώσεως). Η Επιτροπή συνεργάζεται στενά με τις εθνικές στατιστικέςπηρεσίες για να συμπεριληφθούν στονπολογισμό του ακαθάριστου εθνικού προϊόντος (ΑΕΠ) όλες οι δραστηριότητες είτε αυτές δηλώνονται είτε όχι στις αρχές. Οι προσπάθειες αυτές περιγράφονται στην έκθεση(1) της Επιτροπής προς το Συμβούλιο και το Ευρωπαϊκό Κοινοβούλιο. Η Επιτροπή δεν προβαίνει σε εκτιμήσεις της παραοικονομίας ανά κράτος μέλος. Σχετικά με αυτό, το Αξιότιμο Μέλος του Ευρωπαϊκού Κοινοβουλίου

παρακαλείται να ανατρέξει στην απάντηση που δόθηκε στη γραπτή ερώτησή του E-2231/99(2). Υπάρχουν πάρα πολλές μελέτες σχετικές με αυτό το θέμα. Ο πίνακας που αποστέλλεται απευθείας στο Αξιότιμο Μέλος του Κοινοβουλίου και στη Γενική Γραμματεία του Ευρ. Κοινοβουλίου, εμφανίζεται στην μελέτη οι παραοικονομίες ανά τον κόσμο μέγεθος, αιτίες και συνέπειες, του F. Schneider και D. Enste, έγγραφο εργασίας αριθ. 196, Σεπτέμβριος 1999, Ludwig-Maximillians-Universitt και IFO Ινστιτούτο για την οικονομική έρευνα, Μόναχο. Ο πίνακας δίδεται πληροφοριακά και δεν συνεπάγεται καμία κρίση από μέρους της Επιτροπής.

2. Τα κράτη μέλη θέλησαν, για να μην καταστούν πολύπλοκες οι πράξεις ανταλλαγής χαρτονομισμάτων το 2002, να μη θεσπίσουν νέους ελέγχους πλέον αυτών που ήδηπάρχουν. Κατ' εφαρμογή της οδηγίας 91/308/ΕΚ του Συμβουλίου, της 10ης Ιουνίου 1991, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες(3), οι τράπεζες θα πρέπει απλά να ελέγχουν την ταυτότητα των πελατών που παρουσιάζονται για να μετατρέψουν ένα ποσό άνω των 15 000 σε μία ή περισσότερες φορές. Η εισαγωγή του ευρώ σε χαρτονομίσματα θα συμβάλλει αναμφισβήτητα στην ελαφρά μείωση του όγκου των χαρτονομισμάτων που δεν είναι κατατεθειμένα σε λογαριασμό, από το γεγονός της ύπαρξης ορίων στην ανέξοδη μετατροπή εθνικών νομισμάτων σε ευρώ.

3. Οι νομισματικές πράξεις της παραοικονομίας διεξάγονται σε μεγάλο βαθμό τοις μετρητοίς, ήτοι σε χαρτονομίσματα. Συνεπώς, όσοι συμμετέχουν ενεργά σε τέτοιες δραστηριότητες θα πρέπει να προσέξουν να μην μετατρέψουν μεγάλα ποσά αυτού του νομίσματος στις τράπεζες στην σχετικά σύντομη επίσημη περίοδο μετατροπής. Είναι αναμενόμενο ότι πράκτορες θα προσπαθήσουν να μειώσουν τα νομισματικά τους αποθέματα πριν την επίσημη ημερομηνία έναρξης. Παρόμοια επιχειρήματα μπορούν να εφαρμοστούν και στα χαρτονομίσματα, ειδικά στα χαρτονομίσματα γερμανικών μάρκων, που κυκλοφορούν σε ξένες χώρες, ειδικότερα στις χώρες της Κεντρικής και Ανατολικής Ευρώπης (ΧΚΑΕ). Εάν οι κάτοχοι αυτών των χαρτονομισμάτων βρουν ότι είναι δύσκολο να μετατρέψεις νομίσματα που προέρχονται από παράνομες δραστηριότητες επισήμως σε τραπεζικάποκαταστήματα, τούτοι μάλλον θα κλίνουν να μετατρέψουν καταρχάς τα χαρτονομίσματά τους σε δολάρια και κατόπιν να επιστρέψουν στα ευρώ. Πάντως δεν μπορούν να γίνουν ποσοτικές εκτιμήσεις σχετικά με το μέγεθος αυτών των δραστηριοτήτων και η επίπτωση στα κυκλοφορούντα χαρτονομίσματα θα έπρεπε να είναι μόνο μεταβατική. Από την αρχή του τρέχοντος έτους τα κυκλοφορούντα σε γερμανικά μάρκα χαρτονομίσματα έχουν μια ελαφρώς πτωτική τάση.

(1) COM(96)124 τελικό.

(2) ΕΕ C 170 E της 20.6.2000.

(3) ΕΕ L 166 της 28.6.1991.